钦定古今图书集成/理学汇编/学行典/第123卷 > 《正心堂铭》邹守益
## 钦定古今图书集成/理学汇编/学行典/第123卷 > 《正心堂铭》邹守益

“瞻彼斯堂，秩秩其整。重门洞开，邪曲莫隐。君子攸跻，
肃肃其钦。匪正于堂，惟正于心。正心之术，念念察之。
理也植之，欲也揠之。揠而勿留，植而日劲。”本体廓然，
万善毕应。奉先而孝，睦族而义。服官而忠，莅民而惠。
如彼金镜，莹然以明。妍媸立辨，物无遁形。当其未莹，
尘垢交蚀。磨以白旃，粉以元锡。凡百君子，孰无此镜。
“惟尘斯狂。惟拭斯圣。斯铭之揭。思以育德。上帝临汝。
圣谟如日